laion/Wikipedia-Exotic huggingface dataset:
סטטיסטיקה חסינה

סטטיסטיקה חסינה או "סטטיסטיקה רוֹבּוּסטית" (Robust statistics) היא טכניקה סטטיסטית שביצועיה טובים עבור נתונים מטווח רחב של התפלגויות. יתרונה בולט במיוחד עבור התפלגויות שאינן נורמליות. שיטות הסטטיסטיקה החסינות מתבססות יותר על החציון מאשר על הממוצע ומשתמשות יותר בערכים שבמרכז המדגם מאשר בערכים שבקצותיו. הסטטיסטיקה החסינה מבקשת לספק שיטות המחקות את השיטות המקובלות בסטטיסטיקה, אך פחות מושפעות מנתונים קיצוניים. שיטות ההערכה הקלאסיות בסטטיסטיקה נשענות בחוזקה על השערות שלעיתים קרובות אין להן אחיזה במציאות. הסטטיסטיקה החסינה מוגדרת להיות עמידה מפני טעויות הנובעות מסטייה מההשערות. זה אומר שגם אם ההשערות מתקיימות רק בקירוב, המדד הסטטיסטי החסין יספק יעילות והטיה מתקבלות על הדעת, ואסימפטוטית (בשאיפה לאינסוף) יהיה חסר הטיה. שימוש נפוץ בסטטיסטיקה חסינה הוא להתמודדות עם תופעת הזנב הארוך. הכלים העיקריים המשמשים לתיאור ומדידת חסינות הם נקודת השבירה, פונקציית ההשפעה ועקומת הרגישות. נקודת השבירה של מדד סטטיסטי היא שיעור התצפיות הקטן ביותר ששינוי בלתי מוגבל בהן יגרום לשינוי לא חסום בערך המדד. לדוגמה, בהינתן אוסף של n מספרים ( x 1 , . . . , x n ) {\displaystyle (x_{1},...,x_{n})} ניתן להשתמש בנוסחה: x ¯ = 1 n ∑ i = 1 n x i = x 1 + x 2 + . . . + x n n {\displaystyle {\bar {x}}={1 \over n}\sum _{i=1}^{n}x_{i}={x_{1}+x_{2}+...+x_{n} \over n}} על מנת לחשב את הממוצע. הממוצע לכן הוא בעל נקודת שבירה של 0 מכיוון שניתן לשנות אותו באופן בלתי חסום על ידי שינוי של כל אחד מהערכים x 1 , . . . , x n {\displaystyle x_{1},...,x_{n}} . פונקציית ההשפעה בודקת את תלות המדד הסטטיסטי בערך נקודה בודדת במדגם. עקומת הרגישות בודקת כיצד המדד הסטטיסטי מושפע משינויים קלים בפיזור הערכים במדגם. חציון הוא מדד חסין, בעל נקודת שבירה של 50%, בעוד לממוצע נקודת שבירה של 0% והוא איננו מדד חסין. טווח בין-רבעוני הוא מדד חסין של סטייה סטטיסטית, בעוד שטווח איננו. שימוש באומד קטום או בווינסוריזציה מאפשר ליצור מדד חסין יותר מהמדד המקורי. סטטיסטיקה חסינה, באתר MathWorld (באנגלית)
ג'יין אייר (סרט, 1970)

ג'יין אייר (באנגלית: Jane Eyre) הוא סרט טלוויזיה משנת 1970, עיבוד לרומן באותו שם מאת שרלוט ברונטה שיצא לאור ב-1847, בבימויו של דלברט מאן ובכיכובם של ג'ורג' סי סקוט וסוזאנה יורק. הסרט הוקרן לראשונה בבתי הקולנוע בבריטניה ב-1970, ובטלוויזיה בארצות הברית הוקרן ב-1971. גרסה מדובבת של הסרט לסינית-מנדרינית הייתה פופולרית בסין והופצה בקלטות וידאו ואף בקלטות שמע. ג'יין אייר היא ילדה יתומה הנשלחת לבית ספר לווד, מוסד ליתומות המנוהל באכזריות על ידי מר ברוקלהרסט. עם סיום הלימודים היא מסרבת להצעה להישאר כמורה בבית הספר, והיא מקבלת עבודה כאומנת לילדה בשם אדל באחוזת תורנפילד הול. ג'יין מודעת למעמדה הנמוך ולכך שאינה יפה והיא משתדלת למצות את הטוב שבחייה. אולם תורנפילד טומן בחובו סודות רבים אותם ג'יין אינה מצליחה להבין. אדוארד רוצ'סטר, בעל האחוזה והאפוטרופוס של אדל, וג'יין מתאהבים ועומדים להינשא. כאשר לפתע מתברר סוד אפל אשר מצריך ממנה לגייס את כל כוחה, אומץ ליבה, אהבתה ובגרותה. הסרט מתחיל כאשר ג'יין מגיעה ללווד. חייה בגייטסהד מוזכרים רק כבדרך אגב. האירועים בבית הספר לווד מעורבבים, לא מוזכרת התפרצות של מחלה בקרב הילדות. רק הלן מתה ממחלתה. גברת ריד, דודתה של ג'יין, ובני הדודים אלייזה ג'ון וג'ורג'יאנה אינם מופיעים כלל. כמו גם בסי, המשרתת בבית משפחת ריד. ג'וליה סוורן ושערה המסולסל אינם מוזכרים. במקום זאת מר ברוקלהרסט גוער בג'יין על שערה הגלי, ומיד גוזר אותו. מיס סקצ'רד מתאכזרת להלן הרבה יותר מאשר בספר. היא מענישה את הלן ושולחת אותה לעמוד בחוץ בקור, במקום לגעור בה בפניה חברותיה. אין סצנה של מותה של גברת ריד, וג'יין אינה חוזרת לגייטסהד הול. מר רוצ'סטר ואורחיו אינם משחקים בחידון תנועות (charades). מר רוצ'סטר אינו מתחפש לצועניה. אחרי ג'יין עוזבת את תורנפילד עד מהרה היא נתקלת במשפחת ריברס שמקבלים אותה לביתם. רוזמונד אוליבר, אהובתו של סינג'ן ריברס, אינה מופיעה. לא מתגלה הקשר המשפחתי בין ג'יין לבין מרי, דיאנה וסינג'ן ריברס. ג'יין לא יורשת את הונו של דודה. ג'ורג' סי סקוט - אדוארד רוצ'סטר סוזאנה יורק - ג'יין אייר שרה גיבסון - ג'יין אייר כילדה איאן בנן - סינג'ן ריברס רייצ'ל קמפסון - גברת פיירפקס ניירי דון פורטר - בלאנש אינגרם ג'ק הוקינס - מר ברוקלהרסט ג'ין מארש - גברת רוצ'סטר (ברתה מייסון) קנת' גריפית' - מייסון אנגהרד ריס - לואיז לוקווד וסט - הכומר ווד מישל דוטריס – מרי ריברס רוזלין לנדור - הלן ברנס המלחין ג'ון ויליאמס זכה בפרס אמי על הלחנת המוזיקה לסרט. "ג'יין אייר", במסד הנתונים הקולנועיים IMDb (באנגלית) "ג'יין אייר", באתר AllMovie (באנגלית) "ג'יין אייר", באתר Rotten Tomatoes (באנגלית) "ג'יין אייר", במסד הנתונים הקולנועיים KinoPoisk (ברוסית) הסרט "ג'יין אייר" להורדה חינם בארכיון האינטרנט זאב רב-נוף, לנצח נצחים, דבר, 28 במאי 1971
לעוו

לעוו (Löw) הוא שם משפחה. האם התכוונתם ל... יואכים לב – כדורגלן עבר גרמני, מאמן נבחרת גרמניה בכדורגל אברהם לעוו (לב) - משורר יידי ישראלי אלעזר לעוו – רב הונגרי במאה ה-18, רבה של סנטוב, מחבר "מעשה רוקח" בנימין וולף לעוו – רב הונגרי במאה ה-19, מחבר "שערי תורה" וראש ישיבת ווערבוי. בנו של הרב אלעזר לעוו ירמיה לעוו – רב הונגרי במאה ה-19. בנו של הרב בנימין וולף לעוו לאופולד לעף – רב, תאולוג והיסטוריון הונגרי עמנואל לעף – רב נאולוגי הונגרי וחוקר תנ"ך ותלמוד, בוטנאי ובלשן. בנו של לאופולד לעף שמואל לעוו קעלין – רב ופוסק מן האחרונים, מחבר "מחצית השקל" לב (פירושונים) לעווי
פישביין

פיישביין הוא שם משפחה יהודי הנפוץ בקרב יהודים אשכנזים ושמקורו בהלחם מילים בגרמנית: פיש (דג) ו-ביין (רגל). בגרמנית ״״Fischbein״״ שפירושו ״״רגל של דג״״ האם התכוונתם ל... המודל המפצה או מודל פישביין - מודל קבלת החלטות שפותח על ידי מרטין פישביין אישים אלכסנדר פישביין – רב-אמן אמריקאי אריה פישביין – תת-אלוף (במילואים) בצה"ל, מפקד מערך ההגנה האווירית לשעבר אפרים פישביין – חוקר ישראלי בתחום הפסיכולוגיה של הוראת המתמטיקה מויסיי פישביין – משורר ומתרגם יהודי-אוקראיני מיכאל פישביין – חוקר מקרא ויהדות יהודי-אמריקאי מרטין פישביין – פסיכולוג חברתי יהודי-אמריקאי עינת פישביין – עיתונאית ישראלית שמחה פישביין – חוקר ומרצה למדעי היהדות צחי פישביין – יו"ר מועצת ההימורים לשעבר
יצחק בר-און

יצחק (איצ'ה) בר-און (22 ביולי 1921 - 7 בינואר 2013) היה קצין צה"ל בדרגת תת-אלוף, כיהן כנספח צה"ל בצרפת בשנות ה-60 של המאה ה-20 וכמנהל היחידה לסיוע ולקשרי חוץ במשרד הביטחון. לאחר שחרורו כיהן כמנכ"ל אוניברסיטת תל אביב. בר-און נולד בצ'כוסלובקיה, בנם של בלה וברוך בראון. עלה לארץ ישראל ב-1939. במלחמת העולם השנייה התנדב לצבא הבריטי ושירת בגדוד השני של הבריגדה היהודית, בין השאר כמפקד כיתת צלפים. לאחר המלחמה עסק בסיוע לניצולי השואה ובתנועת הבריחה. בשובו לארץ ישראל שירת בארגון ההגנה בתפקידי הדרכה ופיקד על קורס צליפה. במקביל למד היסטוריה וכלכלה באוניברסיטה העברית בירושלים. במלחמת העצמאות התגייס לצה"ל ושירת בתפקידי הדרכה. היה ראש ענף נשק קל וצלפים באגף ההדרכה, ב-1950 מונה לראש ענף תוכניות אימונים באגף. ב-1951 נשלח להשתלמות בצרפת ובשובו היה ממייסדי בית הספר לפיקוד ולמטה. ב-1955 הושאל למוסד. באוגוסט 1956 מונה למפקד גדוד 52, גדוד שעבר מחטיבת גבעתי לגייסות השריון והיה בהליכי הסבה לגדוד חרמ"ש, הגדוד שימש ככוח עתודה במבצע שומרון באוקטובר 1956 בעקבות הסתבכות הפעולה הוחלף באורי רום. לאחר מלחמת סיני שירת בר-און כסגנו של מפקד מרחב שלמה מתי פלד, ב-1957 מונה למפקד בה"ד 4 וב-1958 מונה לסגן מפקד חטיבה 99, חטיבת חיל רגלים במילואים. במרץ 1960 מונה לסגנו של עוזי נרקיס, הנספח הצבאי בצרפת, הולנד, בלגיה ולוקסמבורג, ביוני 1962 החליף את נרקיס בתפקיד וכיהן כנספח הצבאי עד יולי 1964. בתפקידו הבא שירת כראש מחלקת ארגון באגף המודיעין. ב-1968 מונה למנהל היחידה לסיוע ולקשרי חוץ במשרד הביטחון במקומו של נחמן קרני. לאחר שחרורו כיהן כמנכ"ל אוניברסיטת תל אביב בשנים 1972 עד 1976, היה חבר הנהלת של המי"ל, נציג הסוכנות היהודית וההסתדרות הציונית בארצות הברית. מחבר הספר מטריה ביום סגריר - יחסים ביטחוניים בין לצרפת לישראל, 1956-1948 שיצא לאור בהוצאת אפי מלצר ב-2010. הספר זיכה אותו בציון מיוחד מטעם ועדת פרס יצחק שדה לספרות צבאית. עופר אדרת, מת תא"ל (במיל') יצחק בר-און, נספח צה"ל בצרפת בשנות ה-60, באתר הארץ, 9 בינואר 2013 דף הנצחה באתר נשמה מכּתביו הצנחנים מדכאים את הטרור, מערכות 245, יולי 1975 . יואב גלבר, גרעין לצבא עברי סדיר, ירושלים: יד יצחק בן-צבי, תשמ"ו, 1986, עמ' 175 אורי בן ארי, מאבק על דרך השריון, הוצאת מערכות, 1998, עמ' 230-246
ג'ולי סומרס

ג'ולי סומרס (באנגלית: Julie Sommars; נולדה ב-15 באפריל 1942) היא שחקנית אמריקאית. סומרס היא כוכבת הסדרות "מטלוק" ו-"The Governor & J.J", היא הזוכה הראשונה בפרס גלובוס הזהב בקטגוריית השחקנית הטובה ביותר בסדרה קומית. סומרס נולדה בעיר פרימונט שבמדינת נברסקה. החלה את דרכה כשחקנית אורחת בסדרות הטלוויזיה "The Man from U.N.C.L.E. " ו-"The Fugitive" והתפרסמה לראשונה בשנת 1969 בסדרה הקומית "The Governor & J.J", בה היא שיחקה בתפקיד ג'ניפר ג'ו. הסדרה הייתה לסדרה הראשונה שזכתה בפרס גלובוס הזהב לסדרה הקומית הטובה ביותר וסומרס זכתה על תפקידה בפרס גלובוס הזהב הראשון לשחקנית הטובה ביותר בתפקיד קומי (את הפרס היא חלקה עם השחקנית קרול ברנט). בשנת 1977 השתתפה סומרס בקומדיית הפעולה "הרבי הולך למונטה קרלו" בתפקיד נהגת המרוצים דיאן דארסי. ב-1987 לוהקה סומרס לסדרת דרמת הפשע "מטלוק" בתפקיד עורכת הדין ג'ולי מארץ' חברתו של גיבור הסדרה בן מטלוק (אנדי גריפית'). סומרס הופיעה לכל אורך הסדרה במשך כ-8 שנים והועמדה על משחקה לפרס גלובוס הזהב לשחקנית המשנה הטובה ביותר בסדרת טלוויזיה. סומרס היא אם לשלושה ילדים מבעלה השלישי המפיק סטיוארט אדווין ומתגוררת בלוס אנג'לס עם בעלה הרביעי ג'ון קמס. מדיה וקבצים בנושא ג'ולי סומרס בוויקישיתוף ג'ולי סומרס, במסד הנתונים הקולנועיים IMDb (באנגלית) ג'ולי סומרס, באתר AllMovie (באנגלית) ג'ולי סומרס, במסד הנתונים הקולנועיים KinoPoisk (ברוסית)
RStudio

RStudio היא סביבת פיתוח משולבת (IDE) חופשית לשפת R, שפת תוכנה לסטטיסטיקה חישובית וגרפית. RStudio קיים בשתי גרסאות: RStudio Desktop כתוכנה מקומית למחשב אישי ו־RStudio Server על שרת לינוקס מרוחק אליו ניגשים דרך גלישה בדפדפן. ניתן להשיג RStudio Desktop בחבילות לMicrosoft Windows, Mac OS X ו-linux. RStudio נכתב בשפת C++‎ משתמש בתשתית Qt לממשק משתמש הגרפי. עבודה על RStudio החלה באזור דצמבר 2010, וגרסת הביטא הפומבית יצאה בפברואר 2011. מדיה וקבצים בנושא RStudio בוויקישיתוף אתר האינטרנט הרשמי של RStudio RStudio, ברשת החברתית אקס (טוויטר) RStudio, new open-source IDE for R | RStudio Blog, web.archive.org, ‏2015-01-24 ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
טוני וארלה

טוני סנטוס וארלה מונטיירו (בפורטוגזית: Toni Santos Varela Monteiro; נולד ב-13 ביוני 1986) הוא כדורגלן עבר כף ורדי ששיחק בעמדת הקשר. וארלה התחיל את הקריירה שלו במחלקת הנוער של וואלבייק. ב-24 באוגוסט 2007 הוא ערך את הופעת הבכורה שלו בקבוצה הבוגרת בתיקו 2-2 נגד דן האג. בעקבות יכולתו מרשימה, ב-26 בפברואר 2009 הוא האריך את חוזהו במועדון עד יוני 2011. ביולי 2011 חתם בספרטה רוטרדם לשנתיים לאחר שסיים את חוזהו בוואלביק. בקיץ 2013 הוא שוחרר סיים את חוזהו במועדון לאחר שהבקיע שער אחד ב-49 משחקים. את עונת 2013/2014 הוא פתח ללא קבוצה, אך בנובמבר 2013 הוא חתם בדורדרכט. בינואר 2014 חתם בלבדיאקוס. ב-5 בספטמבר 2014 חתם באקסלסיור. ב-24 במאי 2010 וארלה ערך את הופעת הבכורה שלו במדי נבחרת כף ורדה במשחק ידידות נגד פורטוגל. וארלה היה שותף להעפלה ההיסטורית של הנבחרת לגביע אפריקה לאומות בשנת 2013, ואף לקח חלק בטורניר, בו נעצרה נבחרת ברבע הגמר לאחר הפסד 0–2 לגאנה. מדיה וקבצים בנושא טוני וארלה בוויקישיתוף טוני וארלה, באתר Transfermarkt טוני וארלה, באתר Soccerway טוני וארלה, באתר WorldFootball.net טוני וארלה, באתר National Football Teams טוני וארלה, באתר FootballDatabase.eu פרופיל המאמן, באתר Transfermarkt
וארלה

וארלה (Varela) הוא שם משפחה. האם התכוונתם ל... אדילסון וארלה – כדורגלן מכף ורדה טוני וארלה – כדורגלן מכף ורדה סילבסטרה וארלה – כדורגלן פורטוגלי פרננדו לופס דוס סנטוס וארלה – כדורגלן מכף ורדה המשחק בסטיאווה בוקרשט הרומנית קרלוס וארלה (אנ') – מוזיקאי קובני
ילד פרא

ילד פרא הוא ילד שחי בבידוד מכל מגע אנושי מגיל צעיר מאוד, ויש לו ניסיון מועט בהתנהגות אנושית וחברתית מקובלת. לרוב גם אין לו ידע באף שפה אנושית. ידועים מספר מקרים של ילדי פרא שהוגבלו על ידי הוריהם, ובמקרים מסוימים אף ננטשו ממגוון סיבות (בעיקר מצוקות נפשיות של האפוטרופוסים או מגבלות של הילד). חלקם חוו בשלב מסוים בחייהם התעללות או חוויות טראומטיות אחרות בטרם ננטשו. ילדי פרא היוו לעיתים נושא פולקלור ואגדות, בהן הצטיירו בדרך כלל כמי שטופלו על ידי בעלי חיים (כמו טרזן, מוגלי ורמוס ורומולוס) לאחר נטישתם. לילדי פרא חסרים הכישורים החברתיים הבסיסיים אשר נלמדים לרוב בתהליך התירבות. לדוגמה: הם עשויים לא להיות מסוגלים ללמוד להשתמש בשירותים, לא ללכת זקוף לאחר שהלכו על ארבע כל חייהם, או להציג חוסר מוחלט של עניין בפעילות האנושית סביבם. לעיתים הם נראים לוקים בשכלם וכמעט בלתי ניתן ללמדם שפה אנושיות. היכולת הלקויה ללמוד שפה טבעית לאחר שבודדו במשך שנים רבות, מיוחסת לעיתים קרובות לקיומה של תקופה קריטית עבור לימוד שפה. אין הרבה ידע מדעי על ילדי פרא. ואין כמעט מקרים ידועים, אחד המקרים המתועדים ביותר הוא של האחיות אמלה וקמלה, שתואר על ידי הכומר ג'וזף לאל סינג בשנת 1926 כמי "שגודלו על ידי זאבים" ביער בהודו. הרופא הצרפתי סרז' ארולס, לעומת זאת, טען כי המקרה היה הונאה שנעשתה על ידי סינג כדי לגייס כספים עבור בית היתומים שלו. פסיכולוג הילדים ברונו בטלהיים קבע כי אמלה וקמלה נולדו עם מגבלות נפשיות ופיזיות. יש מעט מקרים מתועדים, אחד מהם הוא המקרה של ג'יני ילדת הפרא. ישנם מיתוסים, אגדות, וספרות בדיונית אשר הרבו לתאר ילדי פרא שגדלו על ידי חיות בר כמו זאבים, קופי אדם, קופים, ודובים. דוגמאות מפורסמות כוללות רמוס ורומולוס, מוגלי, פיטר פן, טרזן, אטאלנטה ואנכידו. ילדי פרא בדיוניים לעיתים קרובות מתוארים כגדלים עם אינטליגנציה ומיומנות אנושיות נורמליות יחסית, עם חוש מולד של תרבות יחד ויכולות הישרדות מוגברת. השתלבותם בחברה אנושית עשויה להיראות קלה יחסית. חריג אחד הוא מוגלי, שעבורו החיים בקרב בני אדם היו קשים מאוד. הילדים המיתולוגיים לעיתים קרובות מתוארים כבעלי כוח עליון, אינטליגנציה ומוסר גבוה לעומת בני אדם נורמטיביים. משתמע מכך כי בגלל החינוך שלהם הם מייצגים את האנושות במצב טהור והבלתי מושחת, רעיון המזכיר את הפרא האציל. סרטו של פרנסואה טריפו L'Enfant Sauvage (ילד פרא בצרפתית) משנת 1970 עוסק בנושא באופן ריאליסטי בו מתוארים מאמציו הקשים של מדען המנסה לשקם ילד פרא. מדיה וקבצים בנושא ילד פרא בוויקישיתוף רוסיה: נמצאה ילדת פרא שגרה עם כלבים וחתולים, באתר ynet, 27 במאי 2009 גליליאו צעיר, ‏ילדי הפרא, באתר "הידען", 13 באוגוסט 2017 ערך זה הוא קצרמר בנושא מדעי החברה. אתם מוזמנים לתרום לוויקיפדיה ולהרחיב אותו.
מכל מיחזור

מכל מיחזור הוא פח אשפה המיועד לאיסוף פסולת למיחזור. מכלי המיחזור יהיו על פי רוב מיועדים לסוג פסולת מסוים, כגון בקבוקי פלסטיק, זכוכית, נייר או פסולת אורגנית, כדי להקל על תהליך המיחזור. מכלי מיחזור זוכים בדרך כלל לעיצוב או צבע ייחודיים, כדי להקל על הציבור לזהות את סוג הפסולת המיועדת להיות בהם. לעיתים פתח מכל המיחזור יותאם באופן פרטני עבור סוג האשפה המיועדת לאיסוף. על מכלי המיחזור מוטבעים גם סמלי מיחזור, או כיתובים המעודדים מיחזור. מכלי מיחזור יוצבו בדרך כלל במקומות שבהם התנועה רבה ובמקומות נגישים, על מנת לעודד את הסביבה למחזר. ההתפתחות הכלכלית וגידול קצב האוכולסיה המהיר, הביאו לגידול בייצור הפסולת בעולם. בחלק מהמדינות קיים קצב גידול אוכלוסייה כפול מזה של האוכלוסייה העולמית מה שהביא לגידול בכמות הפסולת ובכך להרס סביבתי. כדי לענות על האתגר הקיים ולמגר את כמויות הפסולת הגדולות ברחבי העולם יש לעודד את האוכלוסייה למחזר. מרבית המחקרים שבחנו תופעה זו הבינו כי מיחזור תלוי במספר מכלי המיחזור הפרוסים באזור סביבה מסוימת, סוג המכל, גודלו וכן תדירות פינוי הפסולת. ערך מורחב – מיחזור פלסטיק פלסטיק ממוחזר מאז שנות ה-70. הכמויות הממוחזרות משתנות מבחינה גאוגרפית לפי סוג הפלסטיק. חלק עיקרי מהפלסטיק המיוצר מדי שנה משמש לייצור פריטי אריזה חד פעמיים או מוצרים אחרים קצרי טווח שנזרקים תוך שנה מהייצור. כתוצאה מכך, מצטברות כמויות של פלסטיק ברחבי העולם. מיחזור הוא אחת הפעולות החשובות ביותר הקיימות כיום העונה לצורך זה. ערך מורחב – מיחזור נייר מיחזור נייר עוזר לשמירה על איכות הסיבה מכיוון שתעשיית הנייר משתמשת בעצים על מנת לייצרו. מיחזור הנייר עוזר להפחתת כריתה של מאות אלפי עצים. בנוסף לפחי המיחזור המפוזרים ברחבי הארץ, קיימות חברות העוסקות באיסוף פסולת. חברות אלה אוספות את הפסולת ממשרדים, בתי דפוס, מפעלים וכדומה. מיחזור סוללות לא נפוץ מאוד בישראל ובעולם בעיקר בשל חוסר כדאיות כלכלית. על מנת שמיחזור הסוללות יהיה משתלם, נחוצה כמות גדולה מאוד של סוללות. בקרב גורמים במשרד לאיכות הסביבה, הועלתה הצעת חוק הקוראת לחייב את הציבור להשליך את הסוללות למכלים המיועדים לכך כיוון שבסוללות מצויים חומרים מסוכנים כמו עופרת, כספית, ניקל וכדומה. עקב כך, ברחבי הארץ מוצבים מאות מכלי איסוף המיועדים להשלכת סוללות לתוכם. הסוללות שנשלחות למכל המיחזור מועברות לאתר הטמנת פסולת רעילה המצוי ברמת חובב שבנגב. פח כתום מדיה וקבצים בנושא מכל מיחזור בוויקישיתוף Purkayastha, D., Majumder, M., & Chakrabarti, S., Collection and recycle bin location-allocation problem in solid waste management: A review, Pollution, עמ' 1(2), 175-191 Hopewell, J., Dvorak, R., & Kosior, E., Plastics recycling: challenges and opportunities., Philosophical Transactions of the Royal Society B: Biological Sciences., עמ' 364(1526), 2115-2126.
מוזיאון גורדי השחקים

מוזיאון גורדי השחקים (באנגלית: Skyscraper Museum) הוא מוזיאון הממוקם בעיר ניו יורק שבארצות הברית. מוזיאון גורדי השחקים, הממוקם באי מנהטן הוא המוזיאון היחיד בעולם המציג את התפתחותם ובנייתם של גורדי השחקים בעולם. המוזיאון נוסד בשנת 1997. בעת היווסדו היה ממוקם מול מרכז הסחר העולמי. לאחר פיגועי 11 בספטמבר הופקע שטחו על מנת לשמש מרכז מידע בשל מצב החירום. במרץ 2004 נפתח המוזיאון מחדש בקרבת בטרי פארק בקצה הדרומי של האי מנהטן. מדיה וקבצים בנושא מוזיאון גורדי השחקים בוויקישיתוף אתר האינטרנט הרשמי של מוזיאון גורדי השחקים מוזיאון גורדי השחקים, ברשת החברתית אקס (טוויטר) גלריה וירטואלית (אורכב 12.05.2019 בארכיון Wayback Machine) ערך זה הוא קצרמר בנושא מוזיאונים ובנושא ארצות הברית. אתם מוזמנים לתרום לוויקיפדיה ולהרחיב אותו.
סמל מיחזור

סמל מיחזור (יוניקוד: U+2672) הוא סמל בין-לאומי המייצג את פעולת המיחזור. הסמל מורכב משלשה חיצים המסודרים במשולש, כשכל אחד מכוון לקצהו של האחר, כך שהם יוצרים יחד טבעת מביוס (צורה דו-ממדית בעלת צד אחד). הסמל לעיתים קרובות, אך לא בהכרח, מופיע בצבע ירוק (המשויך אף הוא לסביבתנות ואיכות הסביבה). הסמל עוצב לקראת יום כדור הארץ הראשון, ב-1970, כאשר חברת Container Corporation of America (כיום חלק מתאגיד RockTenn), הכריזה על תחרות עיצוב לסמל שיוצג על מוצרי החברה שיסמל את עובדת היותם ניתנים למיחזור. הצעתו של סטודנט בן 23 מאוניברסיטת דרום קליפורניה בשם גארי אנדרסון זכתה בתחרות והסמל הפך תוך שנים ספורות לבינלאומי. בהצעתו המקורית, עיצב אנדרסון את הסמל כאשר המשולש ניצב על קודקודו, אך הגרסה הנפוצה של הסמל מציגה אותו כשהוא עומד על בסיסו. הסמל כיום הוא ברשות הציבור ואינו סימן מסחר, אם כי חברת Container Corporation of America בתחילה הגישה בקשה לרישום הסמל בבעלותה, אך בעקבות ערעור על הבקשה החליטה החברה שלא לרשום את הסמל בבעלותה. כך שהשימוש בסמל הוא חופשי. יחד עם זאת, במספר מדינות (לדוגמה באנגליה) הטיל הממשל חוקים המגבילים את השימוש בסמל, כך שניתן לסמן מוצרים באמצעות הסמל רק כאשר המוצר אכן ניתן למיחזור. עיצוב הסמל היווה השראה לסמלים רבים העוסקים בתחום המיחזור והסביבתנות, כמו למשל הנקודה הירוקה ואחרים. ערך מורחב – רשימה של פולימרים סינתטיים הסמל מופיע לעיתים בצירוף מספרים או אחוזים על אריזות פלסטיק, ונקרא גם "קוד מיחזור". המספרים מייצגים את סוג הפולימר ממנו עשוי הפלסטיק. חשוב לציין, שהסימון לא מעיד על כך שהפלסטיק ניתן למיחזור, אלא רק משמש לזיהוי שלו בתעשיות השונות. השיטה הוצגה לראשונה על ידי האגודה לתעשיית הפלסטיק (SPI) ב-1988, ומאז הפכה לנפוצה. תווי סימון ותקינה ומיחזור ואשפה רשימת סמלי מיחזור והסבר למשמעותם, אוניברסיטת ליברפול "נמצא גארי אנדרסון!", Resource Recycling, מאי 1999. 44 סמלי מיחזור, בבלוג Logoblink http://www.wrap.org.uk/content/types-plastic סקירת סוגי הסמלים השונים על ידי ארגון התקינה הבינלאומי, ‏2.4.2001
יוסף שם טוב

האם התכוונתם ל... יוסף שם טוב – מוזיקאי יוסף שם-טוב – הווטרינר הראשון בארץ ישראל
קונסטנטין פאוסטובסקי

קונסטנטין גיאורגייביץ' פַּאוּסְטוֹבסקי (ברוסית: Константин Георгиевич Паустовский‏ 31 במאי 1892, מוסקבה - 14 ביולי 1968) היה סופר, מחזאי ועיתונאי רוסי. היה מועמד ארבע פעמים לפרס נובל לספרות (1965; 1966; 1967; 1968). פאוסטובסקי גדל באוקראינה, תחילה בכפר ואחר בקייב, שם למד בגימנסיה קלאסית. אביו, צאצא לקוזקים, היה סטטיסטיקאי בחברת הרכבות, שהגדיר עצמו "רומנטיקן חסר תקנה ופרוטסטנט". אמו באה ממשפחת אינטלקטואלים פולנים. בשנת 1912 התקבל לאוניברסיטת קייב, שם נרשם לפקולטה למדעים מדויקים, אך עבר לפילוסופיה. בשנת 1914 עבר לאוניברסיטת מוסקבה, אך מלחמת העולם הראשונה הפסיקה את לימודיו. במלחמה שירת כחובש ברכבת בית-חולים. אחרי ששני אחיו נפלו בחזית, חזר אל אמו במוסקבה ואחר יצא לשוטט ברחבי רוסיה וניסה את כוחו בעבודות שונות (בין היתר כמלח ופועל). את סיפורו הראשון פרסם בשנת 1911. במלחמת האזרחים היה חייל בצבא האדום ובמלחמת העולם השנייה היה כתב צבאי. פאוסטובסקי הרבה במסעות בעולם, ואלו סיפקו לו חומר עשיר ליצירותיו הספרותיות. נודע ביצירותיו ההומניות, אשר זכו לפופולריות רבה בברית המועצות ותורגמו לרוב לשונות אירופה. מסיפוריו: "יצחק לויתן" (1937); "טאראס שבצ'נקו" (1939); ממחזותיו: "סגן לרמונטוב" (1941) ו"בן זמננו" (1949). בשנות השישים היה פעיל יחד עם ידידו הסופר ולדימיר מקסימוב וסופרים נוספים בכתב העת הספרותי "אוקטובר". עבור פעילותו הספרותית והציבורית הוענק לו עיטור הדגל האדום ועיטור לנין. בתקופת 1945-1963 הוא כתב סדרת ספרים אוטוביוגרפיים שכוללת 6 כרכים. שושנת הזהב; עברית: יצחק צור, מרחביה: ספרית פועלים ('לכל'), 1963. השנים הרחוקות; תורגם מרוסית בידי יצחק צור, תל אביב: עם עובד ('ספריה לעם'), תשכ"ו 1966. (רומן) נעורים חסרי מנוח; תורגם מרוסית בידי יצחק צור, תל אביב: עם עובד ('ספריה לעם'), תשכ"ז 1967. המערבולת; תורגם מרוסית (לרבות קטעי השירים) בידי נילי מירסקי, תל אביב: עם עובד ('ספריה לעם'), תשל"א 1970. מדיה וקבצים בנושא קונסטנטין פאוסטובסקי בוויקישיתוף אתר המוקדש לסופר שמואל פרידמן, קונסטנטין פאוסטובסקי, דבר, 31 בדצמבר 1948, המשך רות בונדי, קונסטנטין פאוסטובסקי: ילדות בצל האילנות, דבר, 10 ביוני 1966 (עם הופעת התרגום העברי של "השנים הרחוקות") ארי אבנר, דרכו של הומאניסט אל המהפכה, דבר, 10 בנובמבר 1967 (עם הופעת התרגום העברי של "נעורים חסרי מנוח") איזה פרליס, במלחמה ובמהפכה: ק. פאוסטובסקי – חלק שני של זכרונותיו, מעריב, 16 ביוני 1967 ("נעורים חסרי מנוח") י. אבישוב, זקן הסופרים הסובייטים שעמד לימין "הצעירים התוססים", מעריב, 19 ביולי 1968, המשך י. אחיגר, "אל תאמין להם"...: פגישה עם הסופר קונסטאנטין פאוסטובסקי בפאריס, מעריב, 2 באוגוסט 1968 מרדכי אבישי, יהודים ביצירתו של פאוסטובסקי, מעריב, 23 באוגוסט 1968 איזה פרליס, זכרונות פאוסטובסקי, דבר, 15 בינואר 1971 (עם הופעת התרגום העברי של "המערבולת") מרדכי אבישי, ק. פאוסטובסקי מספר על המהפכה הבולשוויקית, מעריב, 12 בפברואר 1971 ("המערבולת") קונסטנטין פאוסטובסקי, באתר אנציקלופדיה בריטניקה (באנגלית) קונסטנטין פאוסטובסקי, באתר "Find a Grave" (באנגלית) קונסטנטין גאורגיביץ' פאוסטובסקי (1892-1968), דף שער בספרייה הלאומית קונסטנטין פאוסטובסקי, במסד הנתונים הקולנועיים IMDb (באנגלית) קונסטנטין פאוסטובסקי, באתר MusicBrainz (באנגלית) קונסטנטין פאוסטובסקי, באתר Discogs (באנגלית) מיצירתו בתרגום עברי: וילה בורגזי, דבר, 17 בפברואר 1967, המשך פרשיות מחיי בבל, דבר, 23 בפברואר 1968, המשך (תרגם: ע. ז.) במערבולת, דבר, 26 ביולי 1968 (פרק מספרו "סיפור חיים")
DC Entertainment

DC Entertainment, Inc.‎ היא חברה בת של האחים וורנר, שהוקמה בספטמבר 2009. החברה מהווה את חטיבת הבידור של DC קומיקס ואחראית לכל תחום הבידור והשיווק ולהפקת סדרות טלוויזיה, משחקי מחשב וסרטי קולנוע המבוססים על כותרי ודמויות יקום DC. נשיאת החברה היא אשת העסקים דיאן נלסון.(הקישור אינו פעיל) בפברואר 2010 בוצעו שינויים בהנהלת החברה ובהנהלת DC קומיקס.(הקישור אינו פעיל) בשנת 2011 החברה הייתה שותפה עיקרית למהלך של DC קומיקס לביטול כל כותרי הקומיקס ואתחול מחודש ומקיף לכותרים, שעומדים על 52 במספר. באוקטובר 2013 הוכרז שמשרדי החברה יעברו מניו יורק לקליפורניה ב-2015.(הקישור אינו פעיל) במאי 2016 האחים וורנר הכריזו על הקמת חטיבה נפרדת לקולנוע וכי כל פעולות הפקת הקולנוע של DC Entertainment יעברו לחברת DC Films בניהולם של ג'ון ברג, סגן נשיא חברת האחים ורנר וג'ף ג'ונס, המנהל היצירתי של DC קומיקס. הצעד נועד לאגד תחת קורת גג אחת את כל הפקות הקולנוע, בדומה למה שמארוול קומיקס עשתה עם הקמת אולפני מארוול. באוקטובר 2022, נערך מיתוג מחדש במהלכו DC Films הפכה ל-DC Studios, כשלמנהליהם מונו ג'יימס גאן (האחראי על הצד היצירתי) ופיטר ספרן (האחראי על הצד העסקי). לוגו בשנים 2005–2012 לוגו בשנים 2012–2016 לוגו בשנים 2016–2024 לוגו מאז 2024 אתר האינטרנט הרשמי של DC Entertainment DC Entertainment, סרטונים בערוץ היוטיוב DC Entertainment, במסד הנתונים הקולנועיים IMDb (באנגלית) Newsarama: Warner Bros. Creates DC Entertainment To Maximize DC Brands. Retrieved on September 9, 2009. Dc Universe: The Source » Blog Archive » For Immediate Release: Dc Entertainment Names Executive Team, Dcu.blog.dccomics.com DC Names DiDio & Lee Co-Publisher, Johns Chief Creative Officer, Comic Book Resources Warner's DC comic-book unit leaving Gotham, 10TV.com 'Batman v. Superman' Fallout: Warner Bros. Shakes Up Executive Roles, The Hollywood Reporter